CELEX: 32022D0105
Language: sk
Date: 2022-01-19 00:00:00
Title: Rozhodnutie Politického a bezpečnostného výboru (SZBP) 2022/105 z 19. januára 2022 o vymenovaní veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) a o zrušení rozhodnutia (SZBP) 2021/1435 (EUTM RCA/1/2022)

27.1.2022   
               
               
                  SK
               
               
                  Úradný vestník Európskej únie
               
               
                  L 18/9
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2022/105
         z 19. januára 2022
         o vymenovaní veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) a o zrušení rozhodnutia (SZBP) 2021/1435 (EUTM RCA/1/2022)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady (SZBP) 2016/610 z 19. apríla 2016 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (1), a najmä na jeho článok 5 ods. 1,
         keďže:
         
                     (1)
                  
                  
                     Rada rozhodnutím (SZBP) 2016/610 poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického riadenia misie EUTM RCA vrátane rozhodnutí o vymenovaní následných veliteľov ozbrojených síl misie EÚ.
                  
               
                     (2)
                  
                  
                     PBV prijal 26. augusta 2021 rozhodnutie (SZBP) 2021/1435 (2), ktorým bol za veliteľa ozbrojených síl misie EÚ pre EUTM RCA vymenovaný brigádny generál Jacques LANGLADE DE MONTGROS.
                  
               
                     (3)
                  
                  
                     Belgické vojenské orgány 27. októbra 2021 navrhli vymenovať brigádneho generála Jackyho CABA za nástupcu brigádneho generála Jacqua LANGLADE DE MONTGROSA vo funkcii veliteľa ozbrojených síl misie EÚ pre EUTM RCA od 4. februára 2022.
                  
               
                     (4)
                  
                  
                     Vojenský výbor EÚ dosiahol 23. novembra 2021 dohodu o tom, že odporučí, aby PBV uvedený návrh schválil.
                  
               
                     (5)
                  
                  
                     Malo by sa prijať rozhodnutie o vymenovaní brigádneho generála Jackyho CABA. Okrem toho by sa malo zrušiť rozhodnutie (SZBP) 2021/1435.
                  
               
                     (6)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,
                  
               PRIJAL TOTO ROZHODNUTIE:
         
            Článok 1
            Brigádny generál Jacky CABO sa týmto od 4. februára 2022 vymenúva za veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA).
         
         
            Článok 2
            Rozhodnutie (SZBP) 2021/1435 sa týmto zrušuje od 4. februára 2022.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 19. januára 2022
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 104, 20.4.2016, s. 21.
         
            (2)  Rozhodnutie Politického a bezpečnostného výboru (SZBP) 2021/1435 z 26. augusta 2021 o vymenovaní veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) a o zrušení rozhodnutia (SZBP) 2020/1250 (EUTM RCA/1/2021) (Ú. v. EÚ L 312, 3.9.2021, s. 1).